ᱟᱥᱟᱢ
ᱟᱥᱟᱢ (ᱤᱝᱨᱟᱹᱡᱤ: Assam, অসমীয়া: অসম) ᱫᱚ ᱥᱤᱧᱚᱛ ᱨᱮᱭᱟᱜ ᱩᱛᱛᱟᱹᱨ ᱯᱩᱨᱩᱵᱽ ᱱᱟᱠᱷᱟ ᱨᱮ ᱢᱮᱱᱟᱜ ᱞᱟᱹᱭ ᱞᱟᱠᱪᱟᱨ ᱟᱨ ᱚᱛᱱᱚᱛ ᱛᱮ ᱵᱷᱮᱜᱟᱨ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱤᱝᱨᱟᱹᱡᱽ ᱠᱚ ᱟᱥᱟᱢ ᱫᱚᱠᱷᱚᱞ ᱢᱟᱲᱟᱝ ᱢᱤᱫᱴᱟᱹᱝ ᱯᱷᱩᱨᱜᱟᱹᱞ ᱫᱤᱥᱚᱢ ᱛᱟᱦᱮᱸ ᱠᱟᱱᱟ ᱾ ᱑᱘᱒᱖ ᱥᱮᱨᱢᱟ ᱨᱮᱱᱟᱜ ᱤᱭᱟᱱᱰᱟᱵᱩ ᱪᱩᱠᱛᱤ ᱛᱟᱭᱚᱢ ᱤᱝᱨᱟᱹᱡᱽ ᱟᱜ ᱜᱚᱵᱚᱞ ᱪᱟᱞᱟᱣ ᱮᱱᱟ ᱾ ᱥᱤᱧᱚᱛ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱟᱥᱟᱢ ᱨᱮᱱ ᱦᱚᱲ ᱠᱚ ᱦᱚᱸ ᱦᱤᱸᱥ ᱠᱚ ᱦᱟᱛᱟᱣ ᱞᱮᱫᱼᱟ ᱟᱨ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱟᱥᱟᱢ ᱢᱤᱫᱴᱟᱹᱝ ᱯᱚᱱᱚᱛ ᱞᱮᱠᱟ ᱛᱮ ᱠᱚ ᱵᱟᱱᱫᱽᱦᱟᱣ ᱠᱮᱫᱼᱟ ᱾ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮ ᱟᱥᱟᱢ ᱢᱤᱫᱴᱟᱹᱝ ᱢᱟᱨᱟᱝ ᱯᱚᱱᱚᱛ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱯᱷᱩᱨᱜᱟᱹᱞ ᱱᱛᱟᱱᱚᱢ ᱟᱭᱢᱟ ᱴᱚᱴᱷᱟ ᱟᱭᱢᱟ ᱯᱚᱱᱚᱛ ᱨᱮ ᱠᱚ ᱠᱮᱪᱮᱫ ᱦᱟᱹᱴᱤᱧ ᱠᱮᱫᱼᱟ ᱾ ᱟᱥᱟᱢ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱫᱤᱥᱯᱩᱨ ᱠᱟᱱᱟ ᱾ ᱟᱥᱟᱢ ᱯᱚᱱᱚᱛ ᱫᱚ ᱵᱨᱚᱦᱢᱚᱯᱩᱛᱨᱚ ᱟᱨ ᱵᱚᱨᱟᱠ ᱵᱮᱰᱟ ᱥᱟᱶᱛᱮ ᱠᱟᱨᱵᱤ ᱟᱝᱞᱚᱝ ᱟᱨ ᱩᱛᱛᱚᱨ ᱠᱟᱥᱟᱨ ᱵᱩᱨᱩ ᱴᱚᱴᱷᱟ ᱢᱤᱞᱟᱹᱣ ᱠᱟᱛᱮ (78,438 ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ [᱑]᱾ ᱟᱥᱟᱢ ᱟᱨ ᱥᱟᱨᱮᱡ ᱛᱩᱨᱩᱭ ᱜᱚᱴᱟᱝ ᱯᱚᱱᱚᱛ ᱟᱨᱩᱱᱟᱪᱚᱞ ᱯᱨᱚᱫᱮᱥ, ᱱᱟᱜᱟᱞᱮᱱᱰ, ᱢᱚᱱᱤᱯᱩᱨ, ᱢᱤᱡᱳᱨᱟᱢ, ᱛᱨᱤᱯᱩᱨᱟ ᱟᱨ ᱢᱮᱜᱷᱟᱞᱚᱭ ᱢᱤᱞᱟᱹᱣ ᱠᱟᱛᱮ ᱮᱭᱟᱭ ᱢᱤᱥᱨᱟ ᱫᱤᱥᱚᱢ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱷᱟᱛᱮ ᱟᱨ ᱢᱤᱫᱴᱟᱹᱝ ᱯᱚᱱᱚᱛ ᱯᱚᱥᱪᱷᱤᱢ ᱵᱚᱝᱜᱚ ᱛᱩᱞᱩᱡ ᱡᱟᱜ-ᱡᱟᱯᱟᱜ ᱟᱠᱟᱱᱟ ᱾ ᱟᱥᱟᱢ ᱫᱚ ᱯᱚᱱᱚᱛ ᱵᱷᱩᱴᱟᱱ ᱟᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱤᱱᱴᱟᱨ ᱱᱮᱥᱚᱱᱟᱞ ᱛᱩᱞᱩᱡ ᱥᱤᱢᱟᱹ ᱨᱮ ᱡᱟᱯᱟᱜ ᱟᱠᱟᱱᱟ ᱾ ᱠᱟᱡᱤᱨᱚᱝᱟ ᱨᱮᱱ ᱢᱤᱫ ᱥᱩᱸᱰ ᱟᱱ ᱜᱮᱱᱰᱟ, ᱪᱟ ᱥᱟᱞᱟᱢ, ᱞᱩᱢᱟᱹᱝ ᱥᱩᱛᱟᱹᱢ ᱮᱱᱟᱢ ᱛᱮᱭᱟᱜ ᱤᱫᱤ ᱠᱟᱛᱮ ᱟᱥᱟᱢ ᱫᱚ ᱜᱚᱴᱟ ᱫᱷᱟᱹᱨᱛᱤ ᱨᱮ ᱱᱟᱢ ᱰᱟᱠ ᱜᱮᱭᱟ [᱒][᱓]᱾
ᱟᱥᱟᱢ ᱧᱩᱛᱩᱢ ᱚᱢᱚᱱᱥᱟᱯᱲᱟᱣ
ᱟᱥᱟᱢ ᱧᱩᱛᱩᱢ ᱪᱮᱠᱟ ᱛᱮ ᱚᱢᱚᱱ ᱮᱱᱟ ᱱᱚᱣᱟ ᱠᱟᱛᱷᱟ ᱫᱚ ᱚᱠᱚᱭ ᱵᱷᱟᱹᱜᱤ ᱥᱟᱺᱦᱤᱡ ᱫᱚ ᱵᱟᱠᱚ ᱞᱟᱹᱭ ᱟᱠᱟᱫᱼᱟ ᱾ ᱢᱟᱲᱟᱝ ᱨᱮ ᱱᱚᱣᱟ ᱡᱟᱭᱜᱟ ᱫᱚ ᱠᱟᱢᱨᱩᱯ ᱟᱨ ᱯᱨᱟᱜᱽᱡᱚᱛᱤᱥ ᱯᱩᱨ ᱧᱩᱛᱩᱢ ᱛᱮ ᱱᱟᱢ ᱰᱟᱠ ᱛᱟᱦᱮᱸ ᱠᱟᱱᱟ ᱾ ᱜᱮᱞ ᱯᱮ ᱥᱟᱭᱟᱱᱟᱜ ᱥᱮᱨᱢᱟ ᱠᱚᱨᱮ ᱟᱦᱳᱢ ᱡᱟᱹᱛ ᱱᱚᱣᱟ ᱫᱤᱥᱚᱢ ᱠᱚ ᱡᱤᱛᱠᱟᱹᱨ ᱡᱚᱝᱟᱱ ᱛᱟᱭᱚᱢ ᱟᱥᱟᱢ ᱧᱩᱛᱩᱢ ᱫᱚ ᱞᱟᱲᱪᱟᱲᱚᱜ ᱮᱦᱚᱵ ᱮᱱᱟ ᱾ ᱟᱦᱳᱢ ᱥᱚᱨᱜᱚ ᱫᱮᱣ ᱠᱚᱣᱟᱜ ᱵᱤᱫᱟᱹᱞ ᱚᱞᱮᱱ ᱱᱟᱜᱟᱢ, [[ᱥᱟᱶᱦᱮᱫ]], ᱪᱟᱹᱨᱤᱫ ᱯᱚᱛᱚᱵ ᱟᱨ ᱵᱚᱭᱥᱱᱚᱵᱽ ᱥᱟᱶᱦᱮᱫ ᱠᱚᱨᱮ ᱟᱥᱟᱢ, ᱟᱥᱚᱢ, ᱚᱥᱚᱢ, ᱟᱦᱚᱢ, ᱟᱦᱩᱢ, ᱟᱦᱳᱢ, ᱚᱦᱚᱢ, ᱚᱠᱷᱚᱢ ᱮᱢᱟᱱ ᱛᱮᱭᱟᱜ ᱟᱹᱲᱟᱹ ᱠᱚ ᱧᱮᱞᱚᱜ ᱠᱟᱱᱟ ᱾
ᱟᱥᱟᱢ ᱧᱩᱛᱩᱢ ᱚᱢᱚᱱᱥᱟᱯᱲᱟᱣ
ᱟᱥᱟᱢ ᱧᱩᱛᱩᱢ ᱚᱢᱚᱱᱚᱜ ᱵᱤᱥᱟᱹᱭ ᱛᱮ ᱟᱫᱚᱢ ᱦᱚᱲ ᱠᱚ ᱞᱟᱹᱭ ᱮᱫᱼᱟ ᱵᱟᱝ ᱢᱟ ᱱᱚᱣᱟ ᱫᱤᱥᱚᱢ ᱵᱩᱨᱩ ᱠᱚ ᱛᱮ ᱩᱥᱩᱞ ᱪᱚᱯᱚᱫ ᱚᱥᱚᱢᱟᱱ ᱜᱮ ᱛᱮ ᱟᱥᱟᱢ ᱧᱩᱛᱩᱢ ᱫᱚ ᱦᱮᱡ ᱮᱱᱟ ᱾ ᱱᱷᱟᱛᱮ ᱟᱨ ᱦᱚᱸ ᱠᱚ ᱞᱟᱹᱭᱟ ᱟᱹᱰᱤ ᱥᱚᱨᱚᱥ ᱥᱤᱨᱡᱚᱱ ᱟᱥᱟᱢ ᱞᱮᱠᱟ ᱫᱚ ᱟᱨ ᱚᱠᱟ ᱨᱮᱜᱮ ᱵᱟᱱᱩᱜᱼᱟ ᱛᱮ ᱚ- ᱥᱚᱢ ᱦᱩᱭ ᱮᱱᱟ ᱾ ᱟᱫᱚᱢ ᱟᱫᱚᱢ ᱯᱚᱱᱰᱤᱛ ᱠᱚ ᱞᱟᱹᱭᱟ ᱟᱦᱳᱢ ᱠᱚ ᱠᱚ ᱥᱟᱥᱚᱱ ᱞᱮᱫ ᱛᱮ ᱱᱚᱣᱟ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ ᱫᱚ ᱟᱥᱟᱢ ᱦᱩᱭᱮᱱᱟ ᱾ ᱟᱦᱳᱱ ᱟᱠᱚ ᱛᱮ ᱫᱚ ᱴᱟᱭ ᱠᱚ ᱞᱟ.ᱭᱚᱜᱚᱜ ᱠᱟᱱ ᱛᱟᱦᱮᱱᱟ, ᱢᱮᱱᱠᱷᱟᱱ ᱟᱦᱳᱱ ᱞᱮᱠᱟ ᱛᱮᱜᱮ ᱵᱟᱹᱲᱛᱤ ᱠᱚ ᱱᱟᱢ ᱰᱟᱠ ᱮᱱᱟ᱾
ᱱᱚᱶᱟ ᱧᱩᱛᱩᱢᱥᱟᱯᱲᱟᱣ
ᱟᱥᱟᱢ ᱫᱤᱥᱚᱢ ᱤᱝᱨᱟᱹᱡᱽ ᱠᱚᱣᱟᱜ ᱛᱤ ᱨᱮ ᱥᱮᱱ ᱮᱱ ᱛᱟᱭᱚᱢ ᱟᱥᱟᱢ ᱥᱮ ᱚᱦᱚᱢ ᱦᱩᱭ ᱮᱱᱟ ᱟᱨ ᱢᱩᱪᱟᱹᱫ ᱨᱮ ᱱᱚᱣᱟ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ ᱫᱚ ᱚᱦᱚᱢ ᱟᱨ ᱱᱚᱱᱰᱮᱱ ᱠᱚ ᱵᱟᱥᱤᱱᱫᱟ ᱫᱚ ᱚᱦᱚᱢᱤᱭᱟ ᱢᱮᱱ ᱛᱮ ᱠᱚ ᱧᱩᱢ ᱮᱱᱟ ᱾ ᱤᱝᱨᱟᱹᱡᱽ ᱠᱚ ᱫᱚ ᱚᱦᱚᱢ ᱥᱮ ᱟᱥᱟᱢ ᱫᱚ Assam ᱠᱚ ᱚᱞ ᱠᱮᱫᱼᱟ ᱾ ᱱᱟᱦᱟᱜ ᱚᱦᱚᱢ ᱵᱟᱱᱟᱱ ᱫᱚ ᱤᱝᱨᱟᱹᱡᱤ ᱛᱮ AXOM ᱥᱮ ASOM ᱢᱮᱱ ᱛᱮ ᱚᱞᱚᱜ ᱠᱟᱱ ᱨᱮ ᱦᱚᱸ ASSAM ᱟᱹᱲᱟ ᱤᱸᱝᱨᱟᱡᱤ ᱛᱮ ᱚᱞ ᱮᱱᱟ ᱥᱤᱧᱚᱛ ᱚᱛᱱᱚᱜ ᱨᱮ ᱾
ᱚᱛᱱᱚᱜᱥᱟᱯᱲᱟᱣ
ᱟᱥᱟᱢ ᱨᱮᱭᱟᱜ ᱚᱛ[᱔] - ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱗᱘,᱔᱓᱘ (78,438) ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱠᱟᱱᱟ ᱾ ᱡᱟᱭᱜᱟ ᱦᱤᱥᱟᱹᱵᱽᱛᱮ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱛᱟᱞᱟ ᱢᱟᱞᱟ (ᱞᱟᱹᱴᱩ ᱦᱚ ᱵᱟᱝ ᱠᱟᱹᱴᱤᱡ ᱦᱚᱸ ᱵᱟᱝ) ᱦᱤᱥᱟᱹᱵᱽ ᱨᱮᱭᱟᱜ ᱯᱚᱱᱚᱛ ᱠᱟᱱᱟ ᱾ ᱟᱥᱟᱢ ᱯᱚᱱᱚᱛ ᱫᱚ ᱚᱛᱱᱚᱛ ᱞᱮᱠᱟ ᱛᱮ ᱯᱮᱭᱟ ᱦᱤᱸᱥ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱯᱚᱱᱚᱛ ᱨᱮᱭᱟᱜ ᱩᱛᱛᱟᱹᱨ ᱱᱟᱠᱷᱟ ᱫᱚ ᱵᱨᱚᱦᱢᱚ ᱯᱩᱛᱨᱚ ᱵᱮᱰᱟ ᱟᱨ ᱫᱟᱹᱠᱷᱤᱱ ᱱᱟᱠᱷᱟ ᱫᱚ ᱵᱚᱨᱟᱠ ᱵᱮᱰᱟ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱵᱟᱨᱭᱟ ᱜᱟᱰᱟ ᱠᱤᱱ ᱛᱟᱞᱟ ᱨᱮ ᱛᱟᱦᱟ ᱛᱟᱞᱟ ᱦᱤᱸᱥ ᱨᱮ ᱵᱩᱨᱩ ᱡᱟᱜᱟ ᱢᱮᱱᱟᱜ-ᱟ᱾
ᱵᱨᱚᱦᱢᱚᱯᱩᱛᱨᱚ ᱵᱮᱰᱟ ᱯᱩᱨᱩᱵᱽ ᱨᱮ ᱛᱤᱱᱤᱥᱩᱠᱤᱛᱟ ᱡᱤᱞᱟᱹ ᱨᱮᱭᱟᱜ ᱥᱚᱫᱤᱭᱟ ᱢᱚᱦᱩᱠᱢᱟ ᱠᱷᱚᱱ ᱯᱟᱹᱪᱷᱤᱢ ᱨᱮ ᱫᱷᱩᱵᱽᱲᱤ ᱡᱤᱞᱟᱹ ᱨᱮᱭᱟᱜ ᱫᱷᱩᱵᱽᱲᱤ ᱢᱚᱦᱩᱠᱢᱟ ᱦᱟᱹᱵᱤᱡ ᱴᱟᱺᱰᱤ ᱦᱟᱥᱟ ᱨᱮ ᱒᱓ ᱜᱚᱴᱟᱝ ᱡᱤᱞᱟᱹ ᱢᱮᱱᱟᱜᱼᱟ ᱾ ᱱᱚᱶᱟ ᱵᱟᱦᱨᱮ ᱨᱮ ᱟᱨ ᱦᱚᱸ ᱯᱚᱱᱭᱟ ᱡᱤᱞᱟᱹ ᱢᱤᱞᱟᱹᱣ ᱠᱟᱛᱮ ᱵᱚᱰᱚᱞᱮᱱᱰ ᱟᱹᱯᱟᱹᱱᱟᱛ ᱡᱤᱞᱟᱹ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱠᱚᱠᱲᱟᱡᱷᱟᱲ, ᱪᱤᱨᱟᱝ, ᱵᱟᱠᱥᱟ ᱟᱨ ᱩᱫᱟᱹᱞ ᱜᱩᱲᱤ ᱾ ᱱᱚᱣᱟ ᱟᱹᱰᱤ ᱢᱟᱨᱟᱝ ᱴᱟᱺᱰᱤ ᱦᱟᱥᱟ ᱠᱟᱱᱟ ᱾ ᱯᱩᱨᱩᱵᱽ ᱠᱷᱚᱱ ᱯᱟᱹᱪᱷᱤᱢ ᱦᱟᱹᱵᱤᱡ ᱗᱒᱐ ᱠᱤᱞᱚᱢᱤᱴᱟᱨ ᱟᱨ ᱩᱛᱛᱟᱹᱨ ᱠᱷᱚᱱ ᱫᱟᱹᱠᱷᱤᱱ ᱦᱟᱹᱵᱤᱡ ᱘᱐ ᱠᱤᱞᱚᱢᱤᱴᱟᱨ ᱡᱤᱞᱤᱧ ᱟᱨ ᱚᱥᱟᱨ ᱟᱱᱟ ᱾
ᱵᱚᱨᱟᱠ ᱵᱮᱰᱟ ᱱᱚᱣᱟ ᱴᱚᱴᱷᱟ ᱫᱚ ᱟᱥᱟᱢ ᱨᱮᱭᱟᱜ ᱫᱟ.ᱠᱷᱤᱱ ᱱᱟᱠᱷᱟ ᱨᱮ ᱢᱮᱱᱟᱜᱼᱟ । ᱵᱚᱨᱟᱠ ᱜᱟᱰᱟ ᱠᱷᱚᱱ ᱜᱮ ᱱᱚᱣᱟ ᱧᱩᱛᱩᱢ ᱫᱚ ᱦᱮᱡ ᱟᱠᱟᱱᱟ । ᱵᱚᱨᱟᱠ ᱵᱮᱰᱟ ᱨᱮ ᱯᱮᱭᱟ ᱡᱤᱞᱟ. ᱢᱮᱱᱟᱜ-ᱟ ᱾ ᱡᱮᱞᱮᱠᱟ - ᱠᱟᱥᱟᱨ, ᱠᱚᱨᱤᱢ ᱜᱚᱸᱡᱽ ᱟᱨ ᱦᱟᱭᱞᱟ ᱠᱟᱱᱫᱤ । ᱥᱤᱞᱪᱚᱨ ᱫᱚ ᱦᱩᱭᱩᱜ ᱠᱟᱱᱟ ᱵᱚᱨᱟᱠ ᱵᱮᱰᱟ ᱫᱚᱵᱟᱷ.ᱴᱤᱭᱟ. ᱱᱟᱝᱜᱨᱟᱦᱟ । ᱵᱚᱨᱟᱠ ᱵᱮᱰᱟ ᱨᱮ ᱫᱚ ᱵᱟᱝᱞᱟ ᱯᱟ.ᱨᱥᱤ ᱞᱟᱲᱪᱟᱲᱚᱜ ᱠᱟᱱᱟ ।
ᱦᱚᱱᱚᱛ ᱠᱚᱥᱟᱯᱲᱟᱣ
The areas and populations of the 33 districts are given below:[᱕]
ᱫᱤᱥᱣᱟᱹ ᱜᱟᱛᱷᱟᱣᱥᱟᱯᱲᱟᱣ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱟᱥᱟᱢ ᱨᱮᱭᱟᱜ 3,11,69,211 ᱡᱚᱱᱟ ᱠᱟᱱᱟ ᱾ ᱱᱚᱣᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱢᱩᱴ ᱦᱚᱲ ᱞᱮᱠᱷᱟ ᱨᱮ 2.58 ᱦᱤᱸᱥ ᱠᱟᱱᱟ ᱾ ᱦᱮᱨᱮᱞ ᱟᱨ ᱢᱟᱡᱤᱣ ᱨᱮᱭᱟᱜ ᱦᱟᱨ ᱫᱚ ᱑᱐᱐᱐ᱺ᱙᱕᱔ (1000: 954) (ᱢᱤᱫ ᱦᱟᱡᱟᱨ ᱦᱮᱨᱮᱞ ᱢᱩᱫᱽ ᱨᱮ ᱟᱨᱮ ᱥᱟᱭ ᱢᱚᱬᱮ ᱜᱮᱞ ᱯᱩᱱ ᱜᱚᱴᱟᱝ ᱢᱟᱡᱤᱣ) ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢ ᱮᱱ ᱫᱚᱥᱚᱠ ᱨᱮ ᱟᱥᱟᱢ ᱨᱮᱭᱟᱜ ᱞᱮᱠᱷᱟ ᱵᱟᱹᱲᱛᱤᱜ ᱦᱟᱨ ᱫᱚ ᱑᱖.᱙᱓% ᱠᱟᱱᱟ ᱾ ᱥᱮᱪᱮᱫ ᱨᱮᱱᱟᱜ ᱦᱟᱨ ᱫᱚ ᱖᱓.᱑᱘% ᱠᱟᱱᱟ ᱾
ᱟᱥᱟᱢ ᱨᱮᱱ ᱡᱟᱹᱛ ᱠᱚ ᱵᱷᱤᱛᱨᱤ ᱨᱮ ᱟᱦᱳᱢ, ᱵᱚᱰᱚ, ᱥᱚᱱᱣᱟᱞ ᱠᱟᱥᱟᱨᱤ, ᱪᱩᱛᱤᱭᱟ, ᱠᱚᱪ ᱨᱟᱡᱽ ᱵᱚᱝᱥᱤ, ᱢᱤᱥᱤᱝ, ᱰᱤᱢᱟᱥᱟ, ᱠᱟᱨᱵᱤ, ᱢᱚᱨᱟᱱ, ᱢᱚᱴᱚᱠ, ᱥᱟᱱᱛᱟᱞ ᱛᱤᱣᱟ ᱮᱢᱟᱱ ᱢᱮᱱᱟᱜ ᱠᱚᱣᱟ ᱾
ᱯᱟᱹᱨᱥᱤᱥᱟᱯᱲᱟᱣ
ᱟᱥᱟᱢ ᱨᱮᱭᱟᱜ ᱢᱟᱨᱟᱝ ᱯᱟᱹᱨᱥᱤ ᱦᱩᱭᱩᱜ ᱠᱟᱱᱟ ᱟᱥᱚᱢᱤᱭᱟᱹ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞ ᱛᱷᱚᱠ ᱨᱮ ᱟᱝᱜᱚᱪ ᱜᱮᱭᱟ ᱟᱨ ᱩᱛᱛᱟᱹᱨ ᱯᱩᱨᱩᱵᱽ ᱨᱮᱭᱟᱜ ᱢᱤᱫᱴᱟᱹᱝ ᱢᱟᱨᱟᱝ ᱡᱚᱯᱚᱲᱟᱣ ᱯᱟᱹᱨᱥᱤ ᱠᱟᱱᱟ ᱾ ᱟᱥᱚᱢᱤᱭᱟᱹ ᱯᱟᱹᱨᱥᱤ ᱥᱤᱧᱚᱛᱤᱭᱟᱹ ᱟᱨᱡᱚ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ ᱾ ᱟᱥᱟᱢ ᱨᱮ ᱟᱨ ᱦᱚᱸ ᱨᱚᱲᱚᱜ ᱠᱟᱱ ᱯᱟᱹᱨᱥᱤ ᱠᱚ ᱢᱩᱫᱽ ᱨᱮ : ᱤᱝᱨᱟᱹᱡᱤ, ᱦᱤᱱᱫᱤ, ᱵᱚᱰᱚ, ᱵᱟᱝᱞᱟ ᱟᱨ ᱦᱚᱸ ᱟᱭᱢᱟ ᱯᱟᱹᱨᱥᱤ ᱢᱮᱱᱟᱜ-ᱟ ᱡᱮᱞᱮᱠᱟ: ᱢᱤᱥᱤᱝ, ᱠᱟᱥᱟᱨᱤ, ᱥᱟᱱᱛᱟᱞᱤ, ᱨᱟᱵᱷᱟ, ᱠᱟᱨᱵᱤ, ᱰᱤᱢᱟᱥᱟ, ᱱᱮᱯᱟᱞᱤ ᱮᱢᱟᱱ ᱛᱮᱛᱟᱜ ᱠᱚ᱾
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ Web.com(india) Pvt. Ltd. (2007-02-18). "Assam at a glance". Assam.gov.in. Retrieved 2012-12-19.
- ↑ "About Assam". Kipepeo, India. Retrieved April 03, 2012. Check date values in:
|accessdate=(help)
- ↑ "Glimpses of Assam". Value my trip.com. Retrieved April 03, 2012. Check date values in:
|accessdate=(help)
- ↑ Web.com(india) Pvt. Ltd. (2007-02-18). "Assam at a glance". Assam.gov.in. Retrieved 2012-12-19.
- ↑ The Office of Registrar General and Census Commissioner of India.
- ↑ ISO 3166
- ↑ "District Census 2011". Census2011.co.in.
- ↑ ᱘.᱐ ᱘.᱑ ᱘.᱒ ᱘.᱓ ᱘.᱔ ᱛᱩᱢᱟᱹᱞ ᱦᱩᱲᱟᱹᱜ:Invalid
tag; no text was provided for refs named
5 new districts
- ↑ "Biswanath district inaugurated". Assam Tribune. Retrieved 2 ᱢᱟᱨᱪ 2016.
- ↑ "Charaideo inaugurated as a new dist". Assam Tribune. Retrieved 15 ᱯᱷᱮᱵᱽᱨᱩᱣᱟᱨᱤ 2016.
- ↑ "Hojai inaugurated as new district". Voice of Greater Assam. Retrieved 20 ᱯᱷᱮᱵᱽᱨᱩᱣᱟᱨᱤ 2016.
- ↑ "Majuli to function as new district from today". Assam Tribune. Retrieved 9 ᱥᱮᱯᱴᱮᱢᱵᱚᱨ 2016.
- ↑ "South Salmara-Mankachar dist inaugurated". Assam Tribune. Retrieved 11 ᱯᱷᱮᱵᱽᱨᱩᱣᱟᱨᱤ 2016.
- ↑ "West Karbi Anglong district inaugurated". Assam Tribune. Retrieved 11 ᱯᱷᱮᱵᱽᱨᱩᱣᱟᱨᱤ 2016.
ᱵᱟᱦᱨᱮ ᱡᱚᱱᱚᱲᱥᱟᱯᱲᱟᱣ
- Government
- General information
- ᱟᱥᱟᱢ ᱮᱱᱥᱟᱭᱠᱞᱳᱯᱤᱰᱤᱭᱟ ᱵᱨᱤᱴᱟᱱᱤᱠᱟ ᱨᱮ
- ᱟᱥᱟᱢ at Curlie
- Geographic data related to ᱟᱥᱟᱢ at OpenStreetMap
ᱪᱷᱟᱸᱪ:ᱟᱥᱟᱢ ᱪᱷᱟᱸᱪ:ᱟᱥᱟᱢ ᱨᱮᱱᱟᱜ ᱱᱟᱜᱟᱢ
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn eng_Latn glg_Latn lim_Latn sat_Olck eng_Latn eng_Latn eng_Latn eng_Latn eng_Latn eng_Latn eng_Latn eng_Latn sat_Olck eng_Latn eng_Latn sat_Olck tgl_Latn eng_Latn sat_Olck